OpenLLM-France/wikimedia huggingface dataset:
# Fluctuat nec mergitur

Fluctuat nec mergitur ("Hejet-dihejet e vez gant an tonnoù met gouelediñ ne ra ket") eo sturienn Pariz : anv zo eus al lestr a weler war ar skoed, hag a zo arouez kêr-benn Bro-C'hall.
Ofisielaet e voe ar sturienn d'ar 24 a viz Du 1853 gant ar baron Georges Eugène Haussmann (1809-1891), a oa prefed departamant ar Seine da neuze.

## Notennoù

* 1 2 (fr) Histoire de la devise de Paris
# Hop-Frog

Hop-Frog zo un danevell gant ar skrivagner stadunanat Edgar Poe. Dial an oberour

## Liamm diavaez

* Hop frog, troet diwar ar saozneg gant Françoise Lermen.
# Hopieg

Ur yezh outoek-aztekek eus skourr ar yezhoù hopiek eo an hopieg (hopilàvayi) komzet gant tro-dro da 5.000 den (1990) e biz Arizona.
Mont kalz war digresk a reas implij ar yezh-mañ e-kerzh an XXvet kantved ha bremañ hogozik an holl Hopied ne oar nemet saozneg ha ne van nemet un 40 bennaket a dud ha n'int ket barrek war ar yezh-se.
a koulskoude n'eo ket ar yezh-mañ en arvar da vont da get en dazont tostañ rak mui-ouzh-mui a dud a grog d'he deskiñ ha meur a vugel a vez desavet bremañ en hopieg a-benn savetaiñ ar yezh. Embannet ez eus bet ur geriadur meur ha strolladoù tud 'zo a glask reiñ lañs d'ar yezh adarre.

## Gwelet ivez

* Yezhoù outoek-aztekek
* Yezhoù hopiek

## Liammoù diavaez

* Ethnologue
* Raktres evit reiñ lañs d'ar yezh en-dro
* Mirdi ar yezhoù
# Hook (Sir Benfro)

Hook zo ur gumuniezh e kontelezh Sir Benfro, Kembre, 227,6 km eus Kerdiz E 2011 e oa poblet gant 803 a dud, ha 106 anezho (13,2%) a oa kembraegerien..

## Notennoù

* ↑ Enwau Lleoedd; Canolfan Bedwyr
* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
# Hope

Hope (goanag, spi e brezhoneg) zo un anv-badez saoznek, roet d'ar merc'hed, evel an anvioù all Faith ha Charity. Un anv-tiegezh hag un anv-lec'h e c'hall bezañ ivez.

## Tud

* Hope Marie Carlton, aktourez stadunanat
* Hope Davis, aktourez stadunanat
* Hope Lange, aktourez stadunanat
* Hope Sandoval, kanerez stadunanat

### Anv-familh

* Anthony Hope (1863-1933), skrivagner saoz

## Yezhoù all

* Esperanza, anv-badez spagnolek.
# Hope Sandoval

Hope Sandoval (24 a viz Even 1966 e Los Angeles) a zo ur ganerez hag ur sonazourez amerikan. Kanet he deus e meur a strollad, evel Opal, Mazzy Star ha Hope Sandoval & the Warm Inventions.

## He buhez

Hope Sandoval a voe skoliataet e Mark Keppel High School. E 1986 e krouas gant Sylvia Gomez un daouad sonerezh folk anvet Going Home. Ur bladenn a voe enrollet gant ar produour David Roback, met ne zeuas ket er-maez. E dibenn ar bloavezhioù 1980 e labouras en-dro gant David Roback hag ivez gant Kendra Smith, hag asambles e savjont ar strollad Opal. E-pad ur sonadeg e Hammersmith (Rouantelezh-Unanet) e skarzhas kuit Smith eus al leurenn a-daol-trumm. Savet e voe neuze Mazzy Star, ur strollad sonerezh dream pop, ha Hope Sandoval a voe lakaet da ganerez ar strollad. Pladenn gentañ Mazzy Star, She Hangs Brightly he zitl, a zeuas er-maez e 1990. Ne reas ket berzh kement-se, met un diazez e voe evit a sell ouzh doare ar strollad da seniñ. Er c'hontrol e reas berzh ar strollad gant e eil pladenn, So Tonight That I Might See he zitl, bet embannet d'ar 5 a viz Here 1993. Skignet diehan e voe ar ganaouenn "Fade into You", tennet eus ar bladenn-se, gant MTV. Trede pladenn ar strollad, Among My Swan he zitl, a zeuas er-maez d'an 29 a viz Here 1996.

## Goude Mazzy Star

Goude 1996 e krogas Hope Sandoval da ganañ gant strolladoù liesseurt evel Air, Bert Jansch, Death in Vegas, Le Volume Courbe, Richard X, The Chemical Brothers, The Jesus and Mary Chain, Twilight Singers, Vetiver, ha Massive Attack.

## Hope Sandoval & The Warm Inventions

Krouet he deus ivez ar strollad The Warm Inventions. Pladenn nemeti ar strollad, "Bavarian Fruit Bread", he zitl, a zo deuet er-maez e 2001. Damheñvel eo ouzh ar pladennoù all a zo bet graet ganti abaoe m'eo kroget da ganañ.

## Liammoù diavaez

* Lec'hienn ofisiel Hope Sandoval
* Pennad gant Alan McGee diwar-benn Hope Sandoval ha krouidigezh Mazzy Star, war lec'hienn The Guardian
# Hoorn

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Hoorn a zo un anv roet da veur a gêr en Izelvroioù:
* Hoorn, kêr ha kumun e Noord-Holland .
* Hoorn, e kumun Alphen aan den Rijn, e Zuid-Holland.
* Hoorn, e kumun Bellingwedde.
* Hoorn, e kumun Heerde, e Gelderland.
* Hoorn pe Hoarn e frizeg, e kumun Terschelling, e Friesland.
Hag ivez:
* Wehe-den Hoorn, e kumun De Marne e Groningen ;
* anv ur gontelezh kozh eo ivez, Kontelezh Horne.
* Hoorn Islands, anv all a vez graet ouzh Futuna hag Alofi, er Meurvor Habask.
# Hopala!

Hopala! (istitlet La Bretagne au monde) a oa ur gelaouenn lennegel ha sevenadurel vreizhat, e galleg gant un tamm brezhoneg peurliesañ, krouet e 1998 gant Yann-Erwan an Disez war batrom ar gelaouenn gembreat "Planet". Renet eo bet gant Gérard Prémel ha goude-se gant Alain-Gabriel Monot.
Gouestlet e oa pep niverenn d'ur skrivagner pe d'ur sevenadur. Embannet e oa bet an niverenn diwezhañ, 59, e 2019.

## Brezhoneg

Adalek an niverenn 38 e oa bet embannet ur romant gant Paol ar Meur. Embannet ez eus bet ivez barzhonegoù gant Lan ha Bernez Tangi, Alan Botrel, Gwendal Denez ; danevelloù gant Goulc'han Kervella ; studiadennoù gant Herve Bihan.

## Liamm diavaez

* Lec'hienn gozh
# Hook

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Hook zo ur ger saoznek (krog, higenn, e brezhoneg) hag a c'hall bezañ anv-tiegezh hag anv-lec'h.

## Lec'hioù

* Hook (Yorkshire), e Bro-Saoz
* Hook (Hart), e Hampshire, e Bro-Saoz
* Hook (Fareham), e Hampshire, e Bro-Saoz
* Hook (Londrez), e Bro-Saoz
* Hook (Wiltshire), e Bro-Saoz
* Hook (Sir Benfro), e Kembre
* Hook (Zeland-Nevez)
* Hook River, e Zeland-Nevez
* Hook Island, en Aostralia
* Red Hook, anv meur a lec'h e Stadoù Unanet Amerika

## Tud

* Sidney Hook (1902–1989), prederour stadunanat
* James Hook (sonaozer), sonaozer saoz
* James Hook (c'hoarier rugbi)
* Peter Hook, soner saoz
* Theodore Hook, kazetenner ha skrivagner saoz

## Gwelet ivez

* Hooke
* Hooked
* Hooks
# Hoorn (Noord-Holland)

Hoorn (distagañ : ) a zo ur gumun hag ur gêr e proviñs Noord-Holland en Izelvroioù. Stok ouzh an IJsselmeer, 35 km ac'haleno da Amsterdam war-du an norzh. Lakaet e vo da gêr e 1357. 53,26km² eo gorread Hoorn (douar : 20,32 km², dour : 32,62km²), ha d'an 31 a viz Mae 2009 e oa 69 754 annezad enni. Ar c'hêrioù, kêriadennoù ha distrigoù da-heul a ya d'ober Hoorn : Blokker, Hoorn, Zwaag, ha lodennoù eus Bangert hag eus De Hulk. Diwar anv Hoorn e teu hini Kab Horn (nederlandeg : Kaap Hoorn), bet tizhet gant Willem Schouten e 1616.

## Istor

Savet e voe Hoorn e 716, ha buan e teuas da vezañ ur porzh a-bouez. E-pad kantved aour an Izelvroioù e oa unan eus diazezlec'hioù pouezus Vereenigde Oost-Indische Compagnie (VOC), hag ur gêr ma veze kalz kenwerzh. Eno e veze gwerzhet da skouer spisoù evel pebr, tachoù jenofl pe muskadez, ha brudet e voe tud Hoorn a-fet merdeiñ koulz hag a-fet gwerzhañ. Gant Jan Pieterszoon Coen (1587-1629) e voe krouet Batavia en Indez izelvroat (Indonesia hiziv an deiz) e 1619. Un delwenn dezhañ a zo e park Rode Steen e kreiz-kêr Hoorn.
E 1618 e stagas Willem Ysbrandtsz Bontekoe (1587-1657) gant ur veaj da Indez en anv VOC. Danevell e veaj a voe embannet e 1646 gant an titl Journael ofte gedenckwaerdige beschrijvinge van de Oost-Indische reyse van Willem Ysbrantsz. Bontekoe van Hoorn, begrijpende veel wonderlijcke en gevaerlijcke saecken hem daer in wedervaren.
War zisteraat ez eas brud Hoorn en XVIII$^{vet}$ kantved. Goude aloubadeg ar vro gant arme Napoléon ne voe ket ken bras perzh ar peskerezh hag al labour-douar eo a voe diorroet en e blas. Kresk a voe en-dro e dibenn an XIX$^{vet}$ kantved pa voe savet hentoù-houarn. E 1932 e voe savet an Afsluitdijk, hag adalek ar mare-se ne voe ket mui Hoorn ur porzh-mor.
Kreskiñ a reas Hoorn en-dro goude an Eil Brezel-Bed, ha war liesaat ez eas an armerzh. Er bloavezhioù 1960 e oa re a dud er Randstad, ha dibabet e voe Hoorn, neuze e teuas ur bern tud enni.

## Kuzul-kêr

E kuzul-kêr Hoorn ez eus 33 dileuriad :
* PvdA - 11 dileuriad
* V.O.C. Hoorn - 6 dileuriad
* CDA - 4 dileuriad
* VVD - 4 dileuriad
* GroenLinks - 4 dileuriad
* Hoornse Senioren Partij - 2 zileuriad
* D66 - 1 dileuriad
* Hoorns Belang - 1 dileuriad

## Gevellerezh

* Beersel, Belgia, abaoe 1979
* Bandar Melaka, Malaysia, abaoe 1989
* Příbram, Republik Tchek, abaoe 1992

## Liammoù diavaez

a vo kavet e Wikimedia Commons.
* Lec'hienn ofisiel Hoorn
* Titouroù diwar-benn Hoorn
* Skeudennoù Hoorn
# Hoper-noz

An hoper-noz zo unan eus ar boudoù mojennel a vez meneget d'ober aon d'ar vugale. Un toullad anvioù all a bep seurt zo c'hoazh: bugul-noz, kannerez-noz, hervez ar c'hornadoù.

## Barbaou

Ar barbaou zo meneget e meur a c'heriadur. Ne vez ket kavet e mojennoù Breizh koulskoude.

## Liamm

* Db ar barbaou
# Organization for Security and Co-operation in Europe

An Organization for Security and Co-operation in Europe (OSCE) pe Aozadur evit ar surentez hag ar c'henober en Europa (ASKE) eo brasañ aozadur surentez etregouarnamantel ar bed. Lies eo e gefridioù : kontrollañ an armoù, brudañ ha difenn Gwirioù Mab-Den, difenn frankiz ar c'helaouiñ ha diwall diouzh dilennadegoù direizh. Tost da 3500 a dud a labour en aozadur. Darn eus an implijidi zo oberiant war an dachenn. Ul lodenn all a labour er sekretourvaoù e Vienna, en Aostria. E 1975, e-kerzh ar Brezel yen, e voe krouet an OSCE evel lec'h eskemm etre ar C'hornôg hag ar Reter, da-geñver ar c'hendiviz war ar surentez ha ar c'henober en Europa (Conference on Security and Co-operation in Europe, CSCE) hag a oa bet dalc'het e Helsinki, Finland.
Kefridiet eo an OSCE gant an diarbenniñ, diarbenniñ brezelioù pe stourmoù lec'hel, merañ reuziadoù, ha merañ penaos dont e-maez ar reuziadoù. Ar 57 Stad a gemer perzh zo lec'hiet en Europa, e norzh ha kreiz Azia ha Norzhamerika. Dre vras emañ oberiant war an hanterzouar norzh.
C'hwec'h yezh ofisiel a zo implijet en aozadur OSCE: alamaneg, galleg, italianeg, rusianeg, saozneg ha spagnoleg.
# Organit

An organitoù (pe organelloù) zo frammoù ispisializet er c'helligoù hag alies e vezont gronnet gant ur c'holoenn lipidek.
Dont a ra o anv eus ar mennozh e c'heller keñveriañ an organitoù er gellig ouzh an organoù er c'horf.
Liesseurt int e kelligoù an eukarioted.

## An organitoù pennañ

* An nukleüs (2) : Organit el lec'h m'emañ an TDN ha ma savet an TRN (treuzskrivadur) ;
* Ar ribozomoù (3) : Roll e sevel proteinoù (translasion) ;
* Ar c'hwezigelloù (pe vezikulennoù) (4) : Roll en treuzkas ;
* Ar retikulom endoplasmek (5) hag (8) : Roll e sevel proteinoù pe lipidoù ;
* Benveg Golgi (6) : Roll e treuzfurmiñ proteinoù hag ermaeziañ produioù ar gellig ;
* Ar mitokondrioù (9) : produiñ energiezh ;
* Ar vakuolennoù (10) ;
* Ar c'hloroplastoù : Roll er fotosintezenn (plant) ;
* Al lizozomoù (12) : Roll e diframmañ molekulennoù bras.
a vo kavet e Wikimedia Commons.
# Organització Socialista d'Alliberament Nacional

Organització Socialista d'Alliberament Nacional (OSAN) ("Aozadur Sokialour evit an Dishualded Vroadel") a oa ur strollad bihan staliet e Rosselló hag a stourme evit dishualded Katalonia, krouet er bloavezhioù 1970.
Kendeuziñ a reas e 1979 gant ar PSAN-P evit sevel Dishualderion ar Broioù Katalanek (IPC, Independentistes dels Països Catalans).
E 2000 e oa bet adimplijet an anv adarre gant Endavant-Organització Socialista d'Alliberament Nacional.
# Organ

Un organ zo ur strollad gwiadoù frammet a-benn seveniñ ur roll resis.
Peurliesañ e kaver en un organ gwiadoù dezhañ e-unan (ar parenkin) ha gwiadoù all (ar stroma) a servij da sterniañ, leuniañ, boueta anezhañ. Ur benvegad, pe reizhiad, zo ur c'henlabour etre organoù 'zo a-benn seveniñ ur garg resis (ar benvegad koazhañ da skouer). Organoù a zo en holl vevedegoù biologel diorroet (loened ha plant).

## Organoù ar plant

Rannet eo organoù ar plant e daou strollad : an organoù struzhek (gwrizioù, barroù, delioù) hag an organoù gouennañ (bleuñv, frouezh, had, aval-pin...).

## Organoù al loened

Sed amañ ar benvegadoù pennañ el loened :
* benvegad kas ar gwad, pe gwazhiadurezh : benvegad ma red ar gwad drezañ (kalon, gwazhied, talmerennoù, gwad)
* benvegad koazhañ : gwagrennoù an halv, treizher, stomog, avu, kellenn vestl, ilgreiz, bouzelloù, kolon, youlc'h, fraezh
* benvegad enborc'hañ : eskemmoù e-barzh ar c'horf gant hormonoù krouet gant ar gwagrennoù enborc'hañ (skoedenn, ...)
* benvegad troazhañ : lounezhi, sanioù-troazh, c'hwezigell, kanioù-troazh
* benvegad korfwiskel : kroc'hen, blev, ivinoù
* benvegad limfek : treuzkas al limf etre ar gwiadoù hag ar gwad. Ennañ emañ ar reizhiad imunekaat
* reizhiad kigennel : kigennoù
* reizhiad nervel : dastum, kas ha dielfennañ ar c'hemennoù (empenn, mel-livenn, nervennoù)
* benvegad gouennañ : gant an ardivink-genel (vierez, gouhin, divgell, kalc'h...)
* benvegad analiñ : gargadenn, garloc'henn, briant, bronkez, skevent, kelc'hspeurenn
* ar skeledenn : dalc'h ar framm ha gwarez (eskern, migorn, stirennoù, stagelloù)
# Organ fonadur

Er yezhoniezh e vez implijet an termen organ fonadur (saoz.: speech organ) war dachenn ar fonetik hag ar fonologiezh evit komz eus an organoù implijet evit produiñ fonennoù al lavar, da lavarout eo sonennoù ar yezhoù, en o zouez:
* Diweuz
** Kensonenn diweuz
** Kensonenn gweuz-logigoù
** Kensonenn gweuz-dent
** Kensonenn teod-gweuz
* Dent
** Kensonenn dent
** Kensonenn daouzant
** Kensonenn etredent
** Kensonenn gweuz-dent
* Teod
** Kensonenn beg an teod
** Kensonenn kurunenn an teod
** Kensonenn lavnenn an teod
** Kensonenn kein an teod
** Kensonenn gwrizienn an teod
* Logigoù dent
** Kensonenn logigoù
** Kensonenn gweuz-logigoù
* Staon
** Kensonenn staon
** Kensonenn rak-staon
* Gouel ar staon
** Kensonenn ouel
** Kensonenn gweuz-gouel
* Hugenn
** Kensonenn hugenn
** Kensonenn hugenn-ankoue
* Gargadenn
** Kensonenn c'hargadenn
** Kensonenn ankoue-gargadenn
* Ankoue
** Kensonenn ankoue
** Kensonenn ankoue-gargadenn
* Tarzh
** Kensonenn darzh

## Gwelit ivez:

* Kensonenn
* Vogalenn
* Doare distagañ
* Lec'h distagañ
* Friadur
# Orgiano

Orgiano a zo ur gumun eus Italia, e Proviñs Vicenza, e rannvro Veneto.
# Jean Cocteau

Jean Maurice Eugène Clément Cocteau (Maisons-Laffitte, 5 Gouere 1889 - Milly-la-Forêt, 11 Here 1963), skrivagner, livour sevener-fimoù gallek.

## E filmoù
### evel filmaozer

* 1946 : La Belle et la Bête,
# Jean Dausset

Jean Dausset, ganet e 1917 hag marvet e 2009, a oa un enklasker gall, bet tapet gantañ priz Nobel ar vezegiezh e 1980.
# Jean Chouan (film)

Jean Chouan zo ur film mut gall, sevenet e gwenn ha du gant ar filmaozour gall Luitz-Morat e 1925.

## Fichenn deknikel

* Doare : Drama, Istor,
* Senario : Arthur Bernède,
* Produour : Société des Cinéromans (Joinville-le-Pont (Seine) d'ar mare-se),
* Skeudenniñ : Frank Daniau-Johnston, Georges Daret ha Henri Stuckert,
* Kinkladur : Gaston Dumesnil,
* Prantad filmañ : 21 a viz Gouere - miz Du 1925,
* Lec'hioù filmañ : studioioù Épinay-sur-Seine (Seine d'ar mare-se), Vañde, Kastell Duged Breizh e Naoned, Nervouster,
* Deiziad dont er-maez : 22 a viz Genver 1926,
* Padelezh : 3e 40'.

## Framm

Renkañ a c'heller Jean Chouan e-touez ar sineromantoù a veze savet sof-kont e-pad ar prantad etre an daou vrezel bed. Eizh rann a ya d'e ober :
* La Patrie en danger (Ar vammvro en arvar),
* La Bataille des coeurs (Emgann ar c'halonoù),
* Sur le pont de Pyrmil (War Bont Pirmil),
* Par la haine et par l'amour (Dre gasoni ha dre garantez),
* L'Otage (An Ostaj),
* La Citoyenne Maryse Fleurus (Ar Sitoianez Maryse Fleurus),
* Le comité de Salut Public,
* La Grotte aux fées/La Pierre qui vire,
* Les Soldats de France (Soudarded Bro-C'hall).

## An danvez

Emeur e mare istor Bro-C'hall ma stourm ar Chouaned ouzh ar soudarded republikan. Karout a ra Jacques Cottereau, mab Jean Cottereau, Marie-Claire (merc'h Maxime Ardouin), hag hemañ dileuriad ar Republik C'hall e Naoned. Dre heg eo bet adkaset Jacques gant e dad da du ar re Wenn ma'z eo Markizez a Dorigneg o harozez dezhe. Magañ a ra Maryse Fleurus, bet maouez a lez, kasoni vras ouzh Marie-Claire Ardouin. Honnezh a vo diskuliet he jeu, goude meur a daol-kaer ; mont a ra an daou dad da Anaon hag eurediñ an daou amourouz.

## Roll ar gomedianed

* Maurice Schutz : Jean Cottereau pe Jean Chouan diouzh e anv-brezel,
* Elmire Vautier : an itron markizez a Dorigneg,
* René Navarre : Maxime Ardouin,
* Claude Mérelle : Maryse Fleurus, Kontez a Gerc'hfaou,
* Jean Debucourt : Maximilien de Robespierre,
* Maurice Lagrenée : Jacques Cottereau,
* Anna Lefeuvrier : Marie-Victoire Lefranc,
* Cesar-Tullio Terrore : Pierre Florent,
* Paul Amiot : Markiz a Dorigneg,
* Marthe Chaumont : Marie-Claire Ardouin,
* Albert Decoeur : Guillaume Lefranc,
* Daniel Mendaille : François Séverin Marceau,
* Thomy Bourdelle : Jean-Baptiste Kléber,
* Jean-Paul de Baëre : Nicolas Lefranc,
* René Vignières : Louis Antoine de Saint-Just,
* William Burke : Jean-Marie Collot d'Herbois,
* Jacques Cléry : La Rochejaquelein,
* Marthe Jessy :,
* Ray-Roy :,
* Engeldorff :,
* Yvette Armel :,
* Maurice Mariaud .
# Jean Chrétien

Joseph Jacques Jean Chrétien (ganet d'an 11 a viz Genver 1934) zo kentañ ministr Kanada. Dilennet e voe evit daou respet pevar bloaz eus 1993 da 2003.
Ganet eo bet e 1934 e Shawinigan, Kebek.
# Jean Dasté

Jean Georges Gustave Dasté, bet ganet d'an 18 a viz Gwengolo 1904 e Pariz X (Seine d'ar mare-se, Bro-C'hall) hag aet da Anaon d'ar 15 a viz Here 1994 e Saint-Priest-en-Jarez (Loire, Bro-C'hall), a oa un aktour (c'hoariva ha sinema) hag ul leurenner gall.

## E filmoù er sinema
### 1930-1939 : eizh film

* 1932 : Boudu sauvé des eaux, sevenet gant Jean Renoir,
* 1933 : Zéro de conduite : Jeunes diables au collège, film berr gant Jean Vigo,
* 1934 : L'Atalante gant Jean Vigo (eil film a-gevret).
* 1936 :
** Le Crime de monsieur Lange gant Jean Renoir (eil film a-gevret),
** Sous les yeux d'Occident gant Marc Allégret,
** La Vie est à nous Jean Renoir (trede film a-gevret).
* 1937 : La Grande Illusion gant Jean Renoir (pevare film a-gevret).
* 1938 : Le Temps des cerises gant Jean-Paul Dreyfus.

### 1940-1949 : seizh film (pempzek en holl)

* 1941 : Remorques, sevenet gant Jean Grémillon.
* 1942 : Croisières sidérales gant Andre Zwobada.
* 1943 :
** Picpus gant Richard Pottier,
** Une étoile au soleil gant André Zwoboda (eil film a-gevret),
** Adieu Léonard pe La Bourse ou la vie gant Pierre Prévert.
* 1945 :
** La Grande meute gant Jean de Limur,
** Le Mystère Saint-Val gant René Le Hénaff.

### 1950-1959

* film ebet.

### 1960-1969 : pevar film (naontek en holl)

* 1963 : Muriel ou le Temps d'un retour, sevenet gant Alain Resnais.
* 1965 : Le Ciel sur la tête gant Yves Ciampi.
* 1966 : La Guerre est finie gant Alain Resnais (eil film a-gevret).
* 1969 : Z gant Costa-Gavras.

### 1970-1979 : unnek film (tregont en holl)

* 1970 : L'Enfant sauvage, sevenet gant François Truffaut.
* 1972 : Beau Masque gant Bernard Paul.
* 1974 : Les Jours gris gant Iradj Azimi.
* 1976 :
** Le Petit Marcel gant Jacques Fansten,
** Le Corps de mon ennemi gant Henri Verneuil.
* 1977 : L'Homme qui aimait les femmes gant François Truffaut (eil film a-gevret).
* 1978 :
** La Chambre verte gant François Truffaut (trede film a-gevret),
** Utopia gant Iradj Azimi (eil film a-gevret),
** Molière gant Ariane Mnouchkine,
** La Tortue sur le dos gant Luc Béraud.
* 1979 : Rue du Pied de Grue gant Jean-Jacques Grand-Jouan.

### 1980-1989 : eizh film (eizh ha tregont en holl)

* 1980 :
** Mon oncle d'Amérique, sevenet gant Alain Resnais (trede film a-gevret),
** Une semaine de vacances gant Bertrand Tavernier.
* 1982 : Le Crime d'amour gant Guy Gilles.
* 1983 : Les Îles gant Iradj Azimi (trede film a-gevret).
* 1984 : L'Amour à mort gant Alain Resnais (pevare film a-gevret).
* 1987 :
** Le Moine et la Sorcière gant Suzanne Schiffman,
** Nuit docile gant Guy Gilles (eil film a-gevret).
* 1989 : Noce blanche gant Jean-Claude Brisseau.

### 1990-1999 : ur film (nav ha tregont en holl)

* 1990 : Projections, film berr sevenet gant Frédéric Compain.

## Notennoù ha daveennoù

* ↑ Asambles gant Jacques Becker, Jacques B. Brunius, Henri Cartier-Bresson, Jean-Paul Le Chanois, Maurice Lime, Pierre Unik hag André Zwobada.

## Liamm diavaez

* Jean Dasté war Internet Movie Database
# Jean Choleau

Yann Choleau pe Jean Choleau, armerzhour breizhat, ganet e Gwitreg, aet da anaon e 1965 e Gwitreg ivez. Yann Choleau, bet gwiader, skrivagner tomm ouzh sevenadur Breizh, zo bet ivez mirour mirdi Gwitreg; labouret en deus kalz war dachenn an armerzh. Stourm a rae en URB (Union Régionaliste Bretonne), ha mont a reas er-maez... evit sevel an FRB (Fédération régionaliste de Bretagne) asambles gant Maurice Duhamel, Loeiz Herrieu, Camille Le Mercier d’Erm, Emil Masson, Jos Parker, Frañsez Vallée, ha Frañsez Jaffrennou.

## Skridoù

* Condition actuelle des serviteurs ruraux bretons. Domestiques à gages et journaliers agricoles, Vannes, Lafolye frères éditeurs, 1907.
* I : le régionalisme et les intérêts commerciaux & industriels ; II : un label breton. Pays breton - Lorient, 1912.
* L’expansion bretonne au XXe siècle, Champion, Paris, 1922.
* Questions bretonnes des temps presents, Unvaniez Arvor, 1942.
* De Vitré à la baie du Mont St Michel, Bretagne-Éditions, 1945.
* De Roscanvel à Landavran, Vitré, ti an aozer, 1946.
* Les Bretons à l'aventure. Explorateurs et colons, Unvaniez Arvor, 1950.
* Le bon cœur de Mme de Sévigné, Unvaniez Arvor, Gwitreg.
* Métiers, confrairies et corporations de Vitré avant la Révolution, Unvaniez Arvor, 1951.
* Costumes et Chants Populaires De Haute-Bretagne, Édition Unvaniez Arvor, 1953.
* L'industrie cidricole.
* L'industrie de la bonneterie en Bretagne.
* Le parler du pays de Vitré, Éditions Label LN, Gwitalmeze, 166 pajenn, 2006, ISBN 2-915915-10-5
* Lexique breton-français des termes de l'industrie textile. Annales de Bretagne. Levrenn 33, nivernne 1, 1918. p. 39-56.

## Buhezskrid

* Ernest ar Barzhig, "Jean Choleau, son œuvre, La Fédération régionaliste de Bretagne (Unvaniez Arvor)", Ti mouler Simon, Roazhon.